Tobias Heintze

Tobias Heintze, ka Tobias Heinze, (u 1593 – jaanuar 1653) oli tisler ja puunikerdaja, kes tegutses 17. sajandil Tallinnas.

Heintze oli pärit Alam-Saksimaalt Stadest. Tallinnas elas ta 1622. aastast, hiljem ostis maja Rüütli 28 / Lühike jalg 7 ja rajas sinna töökoja. Suri jaanuaris 1653 ning maeti 9. veebruaril Niguliste kirikusse.

 Teosed 
Tobias Heintze puuskulptuuridest on säilinud püha Christophorust kujutav kuju, funktsioonilt kantslitugi. On teada, et kunstnikult telliti mõningad muudatused Tallinna Püha hõimkonna altari skulptuurides, mis 1652. aastal viidi ühe Tallinna lähistel asuva maakoguduse kirikusse.Merike Kurisoo. Netherlandish Altarpieces and Sculptures in the Niguliste Museum CODART eZine, no. 2 Spring 2013 Mõlemad teosed on Eesti Kunstimuuseumi kogus ja eksponeeritud Niguliste muuseumis.

Ta on valmistanud kirikusisustust kihelkonnakirikutele, sealhulgas altariretaabel ja kantsel Keila kirikus (1632)3588 Altar, T. Heinze, 1632. - Kultuurimälestiste register3589 Kantsel, T. Heinze, 1632 (puit, polükroomia). - Kultuurimälestiste register, Risti kiriku kantsel (1630)Krista Andreson. Kolgata-skulptuurid Harju-Risti kirikust Artikkel Kunstiakadeemia kodulehel / Kunstiteaduslikke Uurimusi, 2009/1−2 (18), Kose kiriku kantselKristjan Luhamets. Koguduse lugu: Kose kogudus. - Eesti Evangeelse Luterlliku kiriku infovärav. 9. märts 2023 ja Jõelähtme kiriku kantsel.

Tema töökojas valmistati vähemalt veerandsada altarit, kantslit, epitaafe, pingikomplekti ja muud kirikule vajalikku. 1630. aastal valmis Risti kantsel, 1632. aastal Keila altar ja kantsel, kolm aastat hiljem sama kiriku koorivõre ehk letner. Kose ja Jõelähtme kantslid valmisid 1639. ning Järva-Jaani pingid 1648. aastal.

 Viited 

Kategooria:Eesti puunikerdajad
Kategooria:Eesti skulptorid
Kategooria:Vana-Liivimaa inimesed